San Ferdinande de Pugghie

**San Ferdinande de Pugghie** (pronunge jndr'à 'u tagliàne *San Ferdinando di Puglia*, *Samberedenènde* jndr'à 'u dialette locale , 'nzigne a 'u 1862 chiamate *San Ferdinando*) jè 'nu comune tagliàne de  crestiàne d'a provinge de Barlette-Andrie-Trane jndr'à Pugghie.

## Sciugrafije
'A cetate se iacchie jndr'à vasce valle de l'Ofande, jndr'à sezione merdiionale d'u Tavoliere de le Pugghie.

## Storie
Funnate da Ferdinande II de le Doje Sicilie, se iacchie a' sinistre d'u jume Ofande, sus a 'na colline piccele ca domine le territorie 'nzeccate, a quote 68 m s.l.m. e jè cercunnate da vignete, ulivete, scarcioppolate e peschete.

Avenìe funnate jndr'à 'u 1847 cumme culonie agricole, derivate da l'andiche borghe de San Cassane, pe tendà de resollevà da le probbleme de tipe economeche e suggiale ca stavane jndr'à vanne meridionale d'u Tavogliere. L'idée de funnà 'na culonie agricole jndr'à zone avere state congepite da 'u monarche uagnone Ferdinande II de Borbone in occasione d'u viagge ufficiale sue attraverse 'u Regne, d'u 1831.

'U pruggette socie-economeche d'a culonie ca avenìe presendate jndr'à 'u 1839 da 'u 'ndendende de Capitanate, Caetane Lordi prevedeve:
* 'U 'nzediamende de 50 famigghie ca avenèvane da le saline de Barlette (quedde ca osce a die jè Margherite de Savoie);
* 'Nu funne de 10 versure congesse in enfiteusi a ogne famigghie;
* 'Na case coloneche cu 2 cavaddere, 'na carrette, attrezze, semende, chiande, ecc. a ogne famigghie emigrande.

Pò pe ause comune d'a culonie avenèrene assignate 100 versure da dà a 'u pascole de vove mendre otre 60 versure averene essere date pa piandaggione de vigne e arvule da frutte; 'a culonie avera essere dotate in aggiunde de 'na chiesere, 'nu cendimole (muline) cu furne e 2 pozzere, de le case in murature e 'nu cendinaie de pagghiare (ca po' cchiù de quacchedune avere date l'immaggine pa realizzazzione d'u stemme cetadine) e ca onne state cause de doje asckuamiende 'mbortande ca 'nguaiarene 'a comunitate.

Jndr'à 'u 1848 'u nome de San Ferdinande, in onore d'u Rre sande Ferdinande III de Castiglie e León, patrone d'u monarche de le Doje Sicilie Ferdinande II de Borbone. Cchiù nnande a 'u toponime avenìe aggiunde 'a denominazione *de Pugghie* pe fasrle distinguere da 'a cetadine ca 'u stesse nome jndr'à Calavrie.

Jndr'à le anne '50 e '60 d'u XX sechele 'u comune canuscìe 'u fenomene migratorie, in particolate verse Melàne e Turine.

## Monumiende e luèche de 'nderesse
'A Torre d'u 'Rrelogge, a chiande ottagonale, ste 'mbronde a' cheisere madre d'u javetate e resale a le inizie d'u XX sechele. A' soje sommità, 'nzigne a 'u 2012 (anne de inizie de le fatìe de refacimende d'a chiazze de fronde, ggià chiazze Umberte I, renomenate jndr'à cercostanze chiazze d'a Costituzione) ere installate 'na sirene meccaneche ca sunavbe ogne sciurne, a le uette d'u matine e a mezzoggiorne (se sendeve pure jndr'à le cambagne a distanze de migliaie de metre). Jndr'ò staggione 2014 e 'nzigne a tutte 'u 2018, quanne spicciarene le fatìe d'a chiazze, pe mandenè 'a condinuità cu 'a longhe tradizione passate ne ave state mise 'n'otre, ma cu 'na putenze cchiù vasce.

'U 'rrelogge d'a torre jè azionate da 'nu puzze ca ste sotte a jedde.

'A chiesere origgenarie avenìe prugettate da l'architette Dieghe Genovese, 'ngarecate da 'u Direttore Generale de Ponde e Strade Carle Afan de Rivera, ca prevedeve 'na spese de 8.000 ducate. Da 'a chiande d'u pruggette de refonnazione elabborate jndr'à 'u 1847, putime canoscere 'a strutture 'nderne, ca ere fatte da 'na aule sole absidate d'a superficie nette de cchiù o mene 290&nbsp;m², abside escluse. Jndr'à 'u rrete de l'abside avenèvane ricavate a 'u piane terre 'a sagrestìe e a 'u piane de sus 'a canoneche.

A 'u cendre de l'elegande chiazze Trieste (osce a die chiazze Giuanne Paole II) jndr'à le ambiende de l'ex Palazze de Cetate, 'nzippate jndr'à 'u 1847 e restrutturate se dislocane le stanze ca ospitescene 'u Musée Civiche cetadine.

Jndr'à 'u 1984 pigghie vite 'u Musée Civeche ca ospite 'na ricche collezzione de materiale ca vèje da 'u Neoliteche a l'Alte Medioeve: diverse sò le reperte de l'Età d0u Bronze acchiate jndr'à l'arée ipoggeche de Terre de Corte. Non ge mangane testimonianze de l'Età Romane: monete, epigrafe, 'nzigne ad arrevà a le cerameche medievale.

Assaije suggestive jè 'a sezione dedicate a' mostre etnografeche ca conde 'a viciltà contadine locale. Jè presende, in particolare, 'na recostruzione a grannenèzze naturale d'a vecchie e umile case d'u contadine, arricchite da mobbile e diverse strumiende domestice de l'epoche. 'A mostra raccogghie, pure, attrezze agricole e de l'artiggianate.

Jndr'à chiazze granne a 'u cendre d'u paese se iacchie 'a Chiesere San Ferdinande Re (chiesere Matrice) ca resale a' fine de le anne '50 e urtemamende restaurate, sus a quedde ca ere l'arée occupate da 'a storeca chiesere d'apprime.

'N'otre monumende de spicche d'a culture sanferdinandese jè l'andiche poste de San Cassane, ca jè 'u palazze cchiù andiche d'u paese 'nzieme a' chiesette de San Gesèppe (de le Sande Midece). Degne de note jè pure 'a chiesere parrocchiale Marije Ss. d'u Rosarie, ca resale a le prime decennie d'u XX sechele, vulute e realizzate da 'u parroche d'a chiesere matrice monzignore Rafaele Lopez cu l'obole versate ogne sumàne da tutte le sanferdinandise, guadagnannese accussì 'a definizione de "Chiesere d'u Solde". 'A costruzione de sta cheisere ave accumenzate jndr'à 'u 1913 e spicciate jndr'à 'u 1933.

Assaije cchiù moderne jè 'a chiesere dedicate a 'u Sacre Core de Gesù, spicciate jndr'à 'u 1994.

Vecine a 'u paese scorre 'u jume Ofande, 'u terze jume cchiù luènghe d'u Mezzoggiorne apprisse a 'u Volturne e 'u Basende, ca dèje 'nu paesagge de flore e faune selvagge.


File:San-ferdinando-di-puglia large.jpg|Chiazze d'a Costituzione
File:Torre-orologio.jpg|Torre d'u 'Rrelogge
File:San-ferdinando-di-puglia2 large.jpg|Parrocchie Marije Ss. d'u Rosarie
File:E8ca40f05b7ba365cd23fd88cfb2cfe8.jpg|Particolare Fiere Nazionale d'a Scarcioppole
File:IlMuseoCivico 427x320.JPG|Chiazze Giuanne Paole II
File:615ece58647f41029533e8ffbbf356a7.jpg|Musée Civiche-Notturne
File:58471a.JPG|Particolare Fiere Nazionale d'a Scarcioppole


## Sciugrafije andropeche
### Quartiere
Pasculli, Rosarie, San Tummase, Croce, 167, Chiandate, Sapienze, Mons. Gallo, Porte Trinitapoli e Ville comunale.

### Zone artiggianale
'U paese ave 4 zoen artiggianale:

# zone Pip (Programme 'Nzediamiende Produttive) jndr'à vie Barlette cchiù o mene  (vie Germanie, vie Spagne, vie Frange, vie Grecie, vie Bulgarie, vie Portugalle e vie Gran Bretagne);
# zone artiggianale jndr'à vie Ofande, Contrade Puzze 'a Pere, de ;
# zone artiggianale jndr'à vie Prologhe de ;
# zone artiggianale jndr'à vie Canose de .

## Suggettate
### Evoluzione demografeche

### Etnie e minoranze furastiere
Seconde le date ISTAT a 'u 1° scennare 2021 'a popolazzione furastiere residende ere de 1.127 crestiàne, pare a l'8,2 d'a popolazzione residende, 'nu date assaije cchiù ierte d'a medie provingiale, 'mbrà le cchiù vasce d'Itaglie.

Le nazionalità maggiormende rappresendate in base a' lore percenduale sus a 'u totale d'a popolazzione residende erane:

Romanie 460 3,09%

## Culture
### Avvenemiende
Ogne anne, a cavadde 'mbrà ottommre e novemmre, se face 'a *Fiere Nazionale d'a Scarcioppole mediterranèe e d'u prodotte ortofrutticole*. Durante stu avvenimende avènene presendate sie le tecnologgije nove de coltivazione sie le prodotte tipece d'u luéche, in particolare pesche e scarchioppole, renomenate jndr'à totte l'Itaglie pa qualitate lore, tande da dà a' cetate l'appellative de *cetate de le pesche e de le scarcioppole*. Durante 'a fiere, se dèje pure 'a scarcioppole d'ore a 'u megghie espositore.

'A feste patronale se face jndr'à le prime sciurne de settemmre e jndr'à le urteme sciurne de aguste.

### 'U cortée storeche
Jè 'na manifestazione vulute e fatte da 'u Comitate Feste Patronale, da l'Associazione Nazionale Carabbeniere Benemerite e Volondarije San Ferdinande de Pugghie cu presidende, a l'epoche, 'u Cav. Ugg. Ferdinande Pollone e da 'a S.M.S. Giuanne XXIII a 'u scope de valorizzà l'idendità culturale d'a comunitate de le uagnune e, condemboraneamende, de tramannà a le generaziune future chidde valore de operosità, dignità e respette civile ca le attane d'u comune onne vulute tramannà a' comunitate paesane.

'A rassegne se face a cavadde 'mbrà le doje urteme sumàne de masce e 'a prime de sciugne. Le custume de le uagnune d'a Scole Medie avenèrene fatte cumme 'na copie de chisdde esposte jndr'à Regge de Caserte, ca avenèrene visionate da le organizzature 'u 21 febbrare 2001. 

Ste custume avenèrene mise 'nguédde in occasione d'a prime edizione d'u cortée da cchiù de 100 alune d'a scole. Avute le comblimende e le apprezzamiende 'a rassegne ave condinuate ogne anne jndr'à 'u stesse periode. 'U cortée storeche pò ave rappresendate 'u paese e l'amministrazione comunale pure jndr'à le comune de Margherite de Savoie 'u 10 luglie 2002, Piossasche 'u 22 sciugne 2002, Grume Appule 'u 4 aguste 2002 e Diso 'u 7 aguste 2005.

## Economije
'A cetate, da le origgene sue, mette le radice jndr'à 'u settore primarie e jndr'à 'u cugghimende de le prodotte tipece d'u luéche quale soprattutte le pesche e le scarcioppole, vite e ulive ca da anne portane a' ribbalte, in cambe nazionale e 'ndernazionale, le prodotte ca sta terre, cu ammore e dedizione de le contadine sue, face.

Origgenariamende 'a terre ere 'ngolte e cuperte da migliaie de pere selvatece *(i peràzze)*, lentische, time e sarapulle. Pò, le terrene dissodate avenèrene cultivate cu 7.564 arvule de le quale 629 ulive, 1.677 pere, 20 fiche, 4.046 amennele, 35 pesche (varietà percoche), 1.058 cespuglie de amennele e 99 vite stennute sus a 'n'arèe de 34 versure. A'u cendre de ste piandaggione stave 'na torre pu uardiane, 'na stalle, 'nu gallinaie, 'nu giardinaie cu vite a pergolate e 'na fabbreche pe l'industrie pastorizie.

Stave pure 'na colture de grande tenere cumme orze, avebe, frumende e fave. 'Mbrà 'u 1854 e 'u 1855 le colture fruttarene a' comunitate 1.600 barile de vine, 815 tomole de alìe, 33,50 candaie de pere, 500 tomole de amennele, 10 candaie de fiche e infine 12 candaie de vermacocche. Da sottolineà ca allore non ge esistevane sisteme de irrigazione, ma sulamende jndr'à zone coltivate a ortagge l'irrigazione avenève fatte cu l'ause de moline da puzze. Avène pò mise 'a colture d'a scarcioppole, in particolare d'u *violette* de San Ferdinande, apprezzate jndr'à totte l'Itaglie. Le tande aziende jndr'à 'u cambe agricole, nate jndr'à stu comune, onne esportate le prodotte tipece d'u paesine a levèlle nazionale e 'ndernazionale.

## Amministrazione
Elenghe de le amministraziune ca se onne succedute jndr'à stu comune. 

### Gemellagge
* 
* 
* 

## Sport
### Ballone
'U San Ferdinande ha state 'a squadra d'a cetate, ma jè inattive da tanda anne. 'A suggettate gialle-verde ave sciucate 2 staggiune jndr'à Serie C da 'u 194 a 'u 1948 e ha state 'u punde cchiù ierte d'a suggettate. Le gare casalinghe se sciucavane a 'u cambe comunale Cosime Puttilli. Jndr'à 'u 2017 ha nate 'a suggettate calcisteche chiamate Virtus San Ferdinando ca sciohe jndr'à Promozione Pugghiese.

### Calce a 5
Da 'u 2015 esiste 'a suggettate San Ferdinando 1942. Ave sciucate pe ttre cambionate jndr'à serie C2, girone A.

Jndr'à staggione 2017/2018 ha vingiute 'u cambioante e ave devendate Cambione de Pugghie vingenne 'a Coppe Pugghie e 'a Coppe Discipline.

Jndr'à staggione 2018/2019 avenìe raggiunde 'a finale de Coppe Itaglie de Serie C1, battenne jndr'à semifinale 'u Trulli & Grotte cu 'u pundegge de 6 a 2.

### Pallacanestre
Ste 'na squadre de pallacanestre chiamate Nuova Olimpia San Ferdinando.

### Pallavvole
'A squadre d'u San Ferdinando femminile ave partecipate a 'u cambionate de Serie D jndr'à 'u passate, ma mò non ge ste cchiù.

## Note


## 'Ndruche pure
* Stazione de Trinitapule-San Ferdinande de Pugghie

## Otre pruggette

*